Fyrsta stiklan úr geimtryllinum Life er komin út , en þar fylgjumst við með því þegar geimfarar í leiðangri til plánetunnar Mars uppgötva í fyrsta sinn líf utan Jarðar . Lífveran er ósköp krúttleg og sæt í fyrstu , en er svo sannarlega ekki öll þar sem hún er séð . Life er ein af stóru myndum ársins 2017 frá Sony kvikmyndaframleiðandanum og er leikstýrt af Safe House leikstjóranum Daniel Espinosa . Meðal helstu leikara eru Ryan Reynolds , sem lék einmitt undir stjórn Espinosa í Safe House , og Everest leikarinn Jake Gyllenhaal . Í myndinni fylgjumst við með sex geimförum í Alþjóðlegu geimstöðinni sem uppgötva líf á Mars , en lífveran , eins og fyrr sagði , er allt annað en vinveitt . Aðrir leikarar eru m.a . Rebecca Ferguson , Olga Dihovichnaya , Ariyon Bakare og Hiroyuki Sanada .